Številka: 35409-209/2023-2570-14

Datum: 16. 12. 2024

Ministrstvo za okolje, podnebje in energijo izdaja na podlagi tretjega in četrtega odstavka 123. člena Zakona o urejanju prostora (Uradni list RS, št. 199/21 – ZureP-3, 18/23 – ZDU-1O, 78/23 – ZUNPEOVE in 95/23 – ZIUOPZP in 23/24) v zadevi ugotavljanja sprejemljivosti vplivov izvedbe plana na okolje za Občinski podrobni prostorski načrt na kmetijskem zemljišču za gradnjo kmetijskih objektov na kmetiji Erjavec, pripravljavcu plana, Občini Ivančna Gorica, Sokolska ulica 8, 1295 Ivančna Gorica, naslednje

MNENJE

1. 1. Vplivi izvedbe plana na okolje, ugotovljeni v postopku celovite presoje vplivov na okolje za Občinski podrobni prostorski načrt na kmetijskem zemljišču za gradnjo kmetijskih objektov na kmetiji Erjavec, (AS TEPROM, d. o. o., št. projekta 44/2022, predlog dopolnjen po usklajevanju z nosilci urejanja prostora) so sprejemljivi ob upoštevanju omilitvenih ukrepov, določenih v okoljskem poročilu.
2. V tem postopku ni bilo stroškov.

Obrazložitev

I

Pripravljavec plana, Občina Ivančna Gorica, Sokolska ulica 8, 1295 Ivančna Gorica, je na Ministrstvo za okolje, podnebje in energijo (v nadaljnjem besedilu ministrstvo) posredoval vlogo, št. 3503-0002/2022-44 z dne 15. 10. 2024, prejeto 17. 10. 2024, s katero je zaprosil za izdajo mnenja po 123. členu Zakona o urejanju prostora (Uradni list RS, št. 199/21 – ZureP-3, 18/23 – ZDU-1O, 78/23 – ZUNPEOVE in 95/23 – ZIUOPZP in 23/24; v nadaljnjem besedilu ZUreP-3) o sprejemljivosti vplivov izvedbe Občinskega podrobnega prostorskega načrta na kmetijskem zemljišču za gradnjo kmetijskih objektov na kmetiji Erjavec (v nadaljnjem besedilu OPPN) na okolje.

Vlogi je bilo priloženo:

- Okoljsko poročilo za Občinski podrobni prostorski načrt na kmetijskem zemljišču za gradnjo kmetijskih objektov na kmetiji Erjavec (št. 416-2023, julij 2023, dopolnjeno november 2023 in januar 2024);

- Odlok o občinskem podrobnem prostorskem načrtu na kmetijskem zemljišču za gradnjo kmetijskih objektov na kmetiji Erjavec – predlog, tekstualni del (AS TEPROM d.o.o.)

- Sklep o pripravi OPPN, št. 3503-0002/2022-8, z dne 25. 4. 2023;

- Dopolnitev sklepa o pripravi OPPN, št. 3503-0002/2022-22, z dne 4. 3. 2023;

- mnenje Direkcije RS za vode, št. 35024-164/2024-2, z dne 18. 9. 2024;

- mnenje Ministrstva za zdravje s prilogo št. 354-164/2023-5 (256), z dne 17. 7. 2024;

- mnenje Ministrstva za naravne vire in prostor s prilogo št. 3563-0091/2023-7, z dne 9. 7. 2024;

- mnenje Ministrstva za kulturo, št. 35012-88/2023-3340-14, z dne 17. 7. 2024;

- mnenje Ministrstva za kmetijstvo, gozdarstvo in prehrano s področja kmetijstva, št. 3503-11/2023/6, z dne 20. 8. 2024;

- mnenje Ministrstva za kmetijstvo, gozdarstvo in prehrano s področja gozdarstva in lovstva, št. 3401-64/2008/103, z dne 9. 10. 2024.

Na [spletni strani](https://ivancnagorica.e-obcina.si/objava/809758) Občine Ivančna Gorica je bilo dostopno naslednje gradivo:

- Občinski podrobni prostorski načrt na kmetijskem zemljišču za gradnjo kmetijskih objektov na kmetiji Erjavec, predlog (AS TEPROM, d. o. o., št. projekta 44/2022, maj 2024);

- Okoljsko poročilo za Občinski podrobni prostorski načrt na kmetijskem zemljišču za gradnjo kmetijskih objektov na kmetiji Erjavec (št. 416-2023, julij 2023, dopolnjeno november 2023 in januar 2024);

- spremljajoče gradivo.

Pripravljavec plana je na poziv ministrstva vlogo dopolnil dne 12. 12. 2024. Dopolnjeni vlogi je bilo priloženo naslednje gradivo:

- Izjava pooblaščene osebe, št. 3503-0002/2022-47, z dne 11. 12. 2024;

- Dopolnitev vloge za podajo mnenja o sprejemljivosti vplivov izvedbe plana na okolje, št. 3503-0002/2022-48, z dne 11. 12. 2024;

- Javno naznanilo o javni razgrnitvi in javni obravnavi, št. 3503-0002/2022-24, z dne 10. 4. 2024;

- Zapisnik javne obravnave, 3503-0002/2022-26, z dne 19. 4. 2024;

- Odlok o občinskem podrobnem prostorskem načrtu na kmetijskem zemljišču za gradnjo kmetijskih objektov na kmetiji Erjavec – dopolnjen predlog, tekstualni del (AS TEPROM d.o.o., maj 2024, dopolnjen po usklajevanju z nosilci urejanja prostora);

- Mnenje Ministrstva za okolje, podnebje in energijo s področja okolja in energetike, št. 350-171/2024/7, z dne 16. 9. 2024;

- Mnenji Ministrstva za okolje, podnebje in energijo s področja okolja, št. 350-171/2024, z dne 8. 10. 2024 in št. 350-171/2024, z dne 16. 10. 2024.

II

Obveza izvedbe celovite presoje vplivov na okolje za Občinski podrobni prostorski načrt na kmetijskem zemljišču za gradnjo kmetijskih objektov na kmetiji Erjavec izhaja iz 128. člena Zakona o urejanju prostora (Uradni list RS, št. 199/21 – ZureP-3, 18/23 – ZDU-1O, 78/23 – ZUNPEOVE in 95/23 – ZIUOPZP in 23/24, v nadaljevanju ZUreP-3), ki določa, da je za OPPN, za katerega bo treba v naslednjih spremembah in dopolnitvah OPN spremeniti namensko rabo prostora, treba izvesti celovito presojo vplivov na okolje.

Pripravljavec plana je pridobil mnenje Zavoda RS za varstvo narave (v nadaljnjem besedilu ZRSVN), št. 3563-0091/2023-2, z dne 21. 3. 2023, da za predmetni OPPN ni treba izvesti presoje sprejemljivosti vplivov izvedbe plana na varovana območja narave.

Za predmetni OPPN je bilo izdelano okoljsko poročilo, (AD-SVETOVANJE, Anes Durgutović s.p., št. 416-2023, julij 2023). Ministrstvo je izdalo mnenje, št. 35409-209/2023-2570-7, z dne 28. 9. 2023, da je treba okoljsko poročilo dopolniti.

Pripravljavec plana je podal pojasnila (dopis št. 3503-0002/2022-48, z dne 11. 12. 2024) in izjavo pooblaščene osebe - občinskega urbanista (št. 3503-0002/2022-47, z dne 11. 12. 2024), da je bilo okoljsko poročilo dopolnjeno novembra 2023 na podlagi mnenja ministrstva, št. 35409-209/2023-2570-7, z dne 28. 9. 2023, ter ponovno dopolnjeno januarja 2024 na podlagi sprememb in uskladitev programske zasnove OPPN. Dopolnjeno okoljsko poročilo in OPPN sta bila javno razgrnjena od 11. 4. 2024 do 13. 5. 2024. V okviru javne razgrnitve gradiva je bila v prostorih Občine Ivančna Gorica izvedena tudi javna obravnava, in sicer 18. 4. 2024. V času javne razgrnitve in javne obravnave javnost ni podala pripomb na razgrnjeno gradivo.

III

Po določilu 123. člena ZUreP-3 občina, po objavi predloga plana in predloga okoljskega poročila, pozove ministrstvo, pristojno za celovito presojo vplivov na okolje, da v 45 dneh ugotovi, ali so vplivi izvedbe predloga plana na okolje sprejemljivi. Ministrstvo, pristojno za celovito presojo vplivov na okolje, pri tem, kot posvetovanje z organi, ki jih zadevajo okoljski vplivi, upošteva tudi mnenja tistih državnih nosilcev urejanja prostora, ki sodelujejo pri celoviti presoji vplivov na okolje.

Pripravljavec plana je ministrstvu predložil mnenja nosilcev urejanja prostora in organizacij, ki sodelujejo v postopku celovite presoje vplivov na okolje, in sicer: mnenje Ministrstva za zdravje s priloženim mnenjem Nacionalnega inštituta za javno zdravje (v nadaljevanju NIJZ), mnenje Ministrstva za kmetijstvo, gozdarstvo in prehrano s področja kmetijstva in področja gozdarstva, mnenje Ministrstva za naravne vire in prostor s priloženim mnenjem Zavoda RS za varstvo narave (v nadaljevanju ZRSVN), mnenje Ministrstva za kulturo, mnenje Direkcije RS za vode in mnenje Ministrstva za okolje, podnebje in energijo s področja okolja in s področja energetike.

Ministrstvo za zdravje je posredovalo mnenje NIJZ, št. 354-164/2023-5 (256), z dne 17. 7. 2024, s katerim soglaša. NIJZ je v mnenju navedel, da sta predlog OPPN in predlog okoljskega poročila z vidika obravnave vplivov na zdravje in počutje ljudi ustrezna.

Ministrstvo za naravne vire in prostor je posredovalo mnenje ZRSVN, št. 3563-0091/2023-7, z dne 9. 7. 2024, s katerim se strinja. ZRSVN je v mnenju navedel, da so vplivi OPPN na varovana območja, naravne vrednote in biotsko raznovrstnost sprejemljivi.

Ministrstvo za kmetijstvo, gozdarstvo in prehrano je podalo mnenje s področja kmetijstva, št. 3503-11/2023/6, z dne 20. 8. 2024, v katerem se je pozitivno opredelilo do predloga OPPN.

Ministrstvo za kmetijstvo, gozdarstvo in prehrano je podalo mnenje s področja gozdarstva in lovstva, št. 3401-64/2008/103, z dne 9. 10. 2024. V mnenju je navedlo, da sta predlog OPPN in okoljsko poročilo ustrezna, vplivi na okolje z vidika gozdarstva in lovstva pa sprejemljivi.

Ministrstvo za kulturo je v mnenju, št. 35012-88/2023-3340-14, z dne 17. 7. 2024 navedlo, da se z oceno vplivov na kulturno dediščino in omilitvenimi ukrepi, navedenimi v okoljskem poročilu, strinja. Meni, da so, ob upoštevanju omilitvenih ukrepov iz okoljskega poročila, vplivi izvedbe OPPN na kulturno dediščino sprejemljivi.

Direkcija RS za vode je podala mnenje, št. 35024-164/2024-2, z dne 18. 9. 2024, v katerem je navedla, da je OPPN sprejemljiv ob upoštevanju omilitvenih ukrepov iz okoljskega poročila, ukrepov, navedenih v odloku in usmeritev nosilcev urejanja prostora. Pri izdelavi projektne dokumentacije je treba upoštevati tudi geološko geomehansko mnenje.

Ministrstvo za okolje, podnebje in energijo se je v mnenju, št. 350-171/2024/7, z dne 16. 9. 2024, pozitivno opredelilo do vsebin predloga OPPN s področja energetike. V mnenju s področja okolja, št. 350-171/2024, z dne 8. 10. 2024 je zahtevalo dopolnitve predloga OPPN z vsebinami s področja tal in odpadkov, na podlagi dopolnjenega predloga pa je izdalo mnenje št. 350-171/2024, z dne 16. 10. 2024, v katerem je navedlo, da na dopolnjeno gradivo nima več pripomb.

IV

Po pregledu celotnega gradiva in na podlagi prejetih pozitivnih mnenj nosilcev urejanja prostora

Ministrstvo meni, da so vplivi izvedbe OPPN na okolje sprejemljivi. V dopolnjenemu predlogu OPPN so smiselno upoštevani omilitveni ukrepi iz okoljskega poročila.

Skladno s šestim odstavkom 22. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05) morajo biti v sklepu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Omilitveni ukrepi so vključeni v predlog odloka o OPPN v 6., 7. in 8. členu. Spremljanje stanja se izvaja v skladu s področnimi predpisi.

Pripravila:

Mojca Lenardič dr. Tanja Pucelj Vidović

podsekretarka vodja Sektorja za okoljske presoje

Vročiti (elektronsko):

- Občina Ivančna Gorica, Sokolska ulica 8, Ivančna Gorica, [obc.ivancna.gorica@siol.net](mailto:obc.ivancna.gorica@siol.net)

V vednost (elektronsko):

- Ministrstvo za zdravje, Direktorat za javno zdravje, [gp.mz@gov.si](mailto:gp.mz@gov.si)

- Ministrstvo za kulturo, Direktorat za kulturno dediščino, [gp.mk@gov.si](mailto:gp.mk@gov.si)

- Direkcija RS za vode, Sektor območja srednje Save, [gp.drsv-lj@gov.si](mailto:gp.drsv-lj@gov.si)

- Ministrstvo za naravne vire in prostor, Direktorat za naravo, [gp.mnvp@gov.si](mailto:gp.mnvp@gov.si)

- Zavod RS za varstvo narave, OE Ljubljana, [info.lj@zrsvn.si](mailto:info.lj@zrsvn.si)

- Ministrstvo za kmetijstvo, gozdarstvo in prehrano, Direktorat za kmetijstvo, [gp.mkgp@gov.si](mailto:gp.mkgp@gov.si)

- Ministrstvo za kmetijstvo, gozdarstvo in prehrano, Direktorat za lovstvo in ribištvo, [gp.mkgp@gov.si](mailto:gp.mkgp@gov.si)

- Ministrstvo za okolje, podnebje in energijo, [gp.mope@gov.si](mailto:gp.mope@gov.si), [dijana.jukic@gov.si](mailto:dijana.jukic@gov.si)